Panchatantra
Panchatantra ( IAST : Pañcatantra, ISO : Pañcatantra, Sanskrît : पञ्चतन्त्र, "Pênc Pêşniyar") berhevokek Hindistanê ya kevnare ku ji çîrokên heywanan pêk tê. Berhema herî kevin a ku maye bi qasî 200 sal berî zayînê ye, lê dibe ku çîrok pir kevntirin. Nivîskarê nivîsê nenas e lê di hin çevkanî yan de tê gotin ku nivîskar Vishnu Sharma ye. Dibe ku ew nivîsarek Hindû ye û li ser bingeha kevneşopiyên devkî yên kevnar e ku tê de "çîrokên heywanan hene. Bêguman ew berhema wêjeyî ya Hindistanê ye ku herî zêde tê wergerandin û ev çîrok di cîhanê de di nav yên herî naskirî de ne. Di gelek çandan de bi gelek navan cuda derbas dibe. Hema hema bi her zimanê sereke yên Hîndîstanê versîyonek Panchatantra heye. Her weha bi 50 zimanan, 200 versîyonên nivîsê, li seranserê cîhanê hene. Versiyonek di sedsala 11-an de gihîşt Ewropayê. Wergera herî kevn a ku ji bo zimanekî ne-hindî tê zanîn, wergera Farisiya Navîn a Borzuya ye (Pehlewî, PZ 550). Ev bû bingeh ji bo wergera Suryanî ya bi navê Kalilag û Damnag û wergerandina Erebî ya bi navê Kalilag û Dimna ku ji hêla Îbn Muqefe, di sala 750 B.Z. de hat nivîsandin. Li Endonezyayê versîyonên bi navê Tantri Kamandaka, Tantravakya an Candapingala tê zanîn hene û ji 360 çîrokan pêk tê. Li Laos, versîyonek bi navê Nandaka-prakarana, li Taylandê jî versîyonek bi navê Nang Tantrai tê zanîn heye.